recursal/SuperWikiNEXT-32B huggingface dataset:
Η **Keraboss** είναι μία βιοτεχνία βελτιώσεων και εξελίξεων αυτοκινήτων με έδρα την Αθήνα. Ιδρύθηκε από τον Παύλο Κεραμπό το 1975 ιδρυτή της **Keraboss Design** Δραστηριοποιείται στο χώρο της βελτίωσης, τροποποίησης και κατασκευής αυτοκινήτων από ίδρυσής της, ενώ από το 2004 επεκτάθηκε και σε μηχανικές βελτιώσεις/tuning. Ανάμεσα στα προϊόντα του περιλαμβάνονται εκδόσεις cabrio/hard-top μοντέλων των Fiat, Skoda, Seat και Mazda, ενώ το 1978 παρήγαγε κάτω από άδεια το ιταλικό τζιπάκι Safari. 

Το 2011 παρουσίασε το Keraboss Super K, ένα "fun car" με κινητήρα Mitsubishi 1 λίτρου και εξωτερικό σχέδιο που έχει επηρεασθεί από το Safari, ενώ το εσωτερικό του προέρχεται από το μοντέλο Smart. Το αυτοκίνητο έχει λάβει άδεια από το ελληνικό κράτος για περιορισμένη παραγωγή, και από το 2022, μία νέα, βελτιωμένη έκδοσή του, βρίσκεται πλέον σε παραγωγή ως όχημα Μ.Ο.Ι.Κ (Μεμονωμένα Οχήματα Ιδιαίτερης Κατασκευής) γεγονός που το κατατάσσει σε μια ειδική κατηγορία ιδιοκατασκεύης οχημάτων και όχι ως όχημα παραγωγής.

Εξωτερικοί σύνδεσμοι
--------------------

* Ιστότοπος εταιρίας Αρχειοθετήθηκε 2014-01-26 στο Wayback Machine.
* Λήψη έγκρισης τύπου για το Super K

Βιβλιογραφία
------------

L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Παραπομπές
----------

1. ↑  «Το love story μέσα από το οποίο γεννήθηκε το ελληνικό αυτοκίνητο Super K». *athensvoice.gr*. 19 Ιουλίου 2022.
2. ↑  «Πόσο κοστίζει το ελληνικό Keraboss Super K». *caroto.gr*. 22 Ιουνίου 2022.
3. ↑  «Το πρώτο ελληνικό αυτοκίνητο εγκεκριμένο και πιστοποιημένο από το κράτος». *eea.gr*. 22 Ιουνίου 2022.
Το **Citroën NAMCO Pony** ήταν μικρό οικονομικό τζιπ που παρήχθη από την ελληνική εταιρεία NAMCO από το 1973 μέχρι το 1983, πουλώντας παγκοσμίως 30.000 μονάδες. Το αυτοκίνητο χρησιμοποίησε το αμάξωμα από το Citroën Acadiane, που ήταν πιο σκληρό και ανθεκτικό από το αμάξωμα του Dyane, του Fourgonette και του Citroën 2CV. Το αυτοκίνητο πουλήθηκε ως έκδοση τζιπ του Citroën 2CV, αν και μηχανικά είχε λίγα κοινά στοιχεία με αυτό το μοντέλο.

Το τζιπάκι Pony ήταν πολύ δημοφιλές στην Ελλάδα, όπου τελικώς το 1985 το NAMCO Pony Super αντικατέστησε το παλαιό Pony. Στην Ελλάδα το Pony πούλησε 17.000 μονάδες, ενώ τα υπόλοιπα πήγαν ως εξαγωγή σε άλλες χώρες.

Η παραγωγή του ολοκληρώθηκε το 1983.
**Παιχνίδι μηδενικού αθροίσματος** ονομάζεται μαθηματική αναπαράσταση στη θεωρία παιγνίων που περιλαμβάνει δύο πλευρές, όπου το αποτέλεσμα είναι πλεονέκτημα για τη μία πλευρά και ισοδύναμη απώλεια για την άλλη. Με άλλα λόγια, το κέρδος του παίκτη ένα ένα ισοδυναμεί με την απώλεια του παίκτη δύο, με αποτέλεσμα η καθαρή διαφορά να είναι μηδενική.

Εάν αθροιστούν τα συνολικά κέρδη των συμμετεχόντων και αφαιρεθούν οι συνολικές ζημίες, θα αθροιστούν στο μηδέν. Έτσι, το κόψιμο ενός κέικ, όπου η λήψη ενός πιο σημαντικού κομματιού μειώνει την ποσότητα του διαθέσιμου κέικ για άλλους τόσο όσο αυξάνει το διαθέσιμο ποσό για αυτόν που παίρνει, είναι ένα παιχνίδι μηδενικού αθροίσματος εάν όλοι οι συμμετέχοντες εκτιμούν εξίσου κάθε μονάδα κέικ. Άλλα παραδείγματα παιχνιδιών μηδενικού αθροίσματος στην καθημερινή ζωή περιλαμβάνουν παιχνίδια όπως το πόκερ, το σκάκι και το μπριτζόπου ένα άτομο κερδίζει και ένα άλλο άτομο χάνει, γεγονός που έχει ως αποτέλεσμα ένα μηδενικό όφελος για κάθε παίκτη. Στις αγορές και στα χρηματοοικονομικά, τα συμβόλαια μελλοντικής εκπλήρωσης και τα δικαιώματα προαίρεσης είναι επίσης παιχνίδια μηδενικού αθροίσματος.

Παραπομπές
----------

1. ↑  *Cambridge business English dictionary*. Cambridge: Cambridge University Press. 2011. ISBN 978-0-521-12250-4. OCLC 741548935.
2. ↑  Blakely, Sara. «Zero-Sum Game Meaning: Examples of Zero-Sum Games». *Master Class*. Master Class. Ανακτήθηκε στις 28 Απριλίου 2022.
3. ↑  Von Neumann, John· Oskar Morgenstern (2007). *Theory of games and economic behavior* (60th anniversary έκδοση). Princeton: Princeton University Press. ISBN 978-1-4008-2946-0. OCLC 830323721.
4. ↑  Kenton, Will. «Zero-Sum Game». *Investopedia* (στα Αγγλικά). Ανακτήθηκε στις 25 Απριλίου 2021.
Διάφορα είδη κανόνα.
**Κανόνας** ή **χάρακας** είναι γεωμετρικό όργανο που χρησιμοποιείται για μέτρηση αποστάσεων και χάραξη ευθειών. Συνήθως φέρει υποδιαιρέσεις μονάδων μήκους και κατασκευάζεται από πλαστικό, μέταλλο ή ξύλο.

Διάφορα
-------

Η σχεδίαση σχημάτων με "κανόνα και διαβήτη" είναι η μέθοδος σχεδίασης που χρονολογείται από τους αρχαίους Έλληνες.:394-412:11-12 Με αυτή δεν χρησιμοποιείται κανένα άλλο όργανο σχεδίασης παρά μόνο κανόνας και διαβήτης.

Παραπομπές
----------

1. ↑  Τόγκας, Πέτρος Γ. (1957). *Θεωρητική Γεωμετρία*. Αθήνα: Πέτρου Γ. Τόγκα.
2. ↑  Κανέλλος, Σπ. Γ. (1975). *Ευκλείδειος Γεωμετρία*. Αθήνα 1975: Οργανισμός Εκδόσεων Διδακτικών Βιβλίων.
3. ↑  Χ. Κηπουρός (1989). «Ο "Γνώμων"από την αρχαιότητα μέχρι σήμερα». *Ευκλείδης Β΄* (4): 43-46. .

Εξωτερικοί σύνδεσμοι
--------------------

* Πολυμέσα σχετικά με το θέμα  Rulers στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85115809
* GND: 4348439-6

 |

 |
Ο **ορεινός σκύλος Βέρνης** (γερμανικά: Berner Sennenhund‎‎) είναι μεγάλη φυλή σκύλου, μία από τις τέσσερις φυλές σκυλιών τύπου Ζένενχουντ από τις ελβετικές Άλπεις. Το όνομα Ζένενχουντ προέρχεται από το γερμανικό Ζέννε ("αλπικός βοσκότοπος") και το Χουντ (κυνηγόσκυλο / σκύλος), καθώς συνόδευαν τους αλπικούς βοσκούς και γαλακτοπαραγωγούς που ονομάζονται Ζεν, Μπέρνερ (ή Βερνέζοι) με αναφορά στην περιοχή της προέλευσης της φυλής, στο καντόνι της Βέρνης. Αυτό το ορεινό σκυλί διατηρήθηκε αρχικά ως γενικός σκύλος. Η φυλή ιδρύθηκε επισήμως το 1907.

 Το 1937, ο Αμερικανός Σύλλογος Κέννελ το αναγνώρισε, και σήμερα ο σύλλογος το κατατάσσει ως μέρος της ομάδας εργασίας του.

Ο ορεινός σκύλος Βέρνης είναι φιλικός προς άλλα ζώα και πολύ καλό σκυλί φύλακας. Τα αρσενικά είναι μεγαλύτερα από τα θηλυκά. Δεν αντέχει τη ζέστη. Το προσδόκιμο ζωής του είναι επτά με οκτώ έτη.

Παραπομπές
----------

1. ↑  «100th Anniversary». Swiss Club for Bernese Mountain Dogs. 2007. Αρχειοθετήθηκε από το πρωτότυπο στις 6 Ιουλίου 2011. Ανακτήθηκε στις 5 Ιανουαρίου 2011.
2. ↑  «Bernese Mountain Dog History». American Kennel Club. Ανακτήθηκε στις 5 Δεκεμβρίου 2010.
3. ↑  «AKC Working Group». American Kennel Club. Ανακτήθηκε στις 5 Δεκεμβρίου 2010.
Συντεταγμένες: 46°57′46.01″N 7°27′54.00″E﻿ / ﻿46.9627806°N 7.4650000°E﻿ / 46.9627806; 7.4650000

Το **Στάδιο Βάνκντορφ** (γερμανικά: Stadion Wankdorf), μεταξύ 2005 και 2020 γνωστό ως **Στάδιο ντε Σουίς** (Stade de Suisse), είναι γήπεδο ποδοσφαίρου στη Βέρνη της Ελβετίας. Είναι το δεύτερο μεγαλύτερο γήπεδο ποδοσφαίρου στην Ελβετία, και επί του παρόντος λειτουργεί ως έδρα της Γιανγκ Μπόις Βέρνης. Ήταν επίσης ένα από τα γήπεδα που χρησιμοποιήθηκαν κατά τη διάρκεια του Ευρωπαϊκού Πρωταθλήματος του 2008.

Ιστορία
-------

 Εξωτερική άποψη, 2011
Το σημερινό Στάδιο Βάνκντορφ χτίστηκε στο χώρο του πρώην Σταδίου Βάνκντορφ, στο οποίο διεξήχθησαν αγώνες και ο τελικός του Παγκοσμίου Κυπέλλου του 1954 και το οποίο κατεδαφίστηκε το 2001. Το νέο γήπεδο έχει χωρητικότητα 32.000 θεατών. Στην οροφή ενσωματώνονται φωτοβολταϊκά με ετήσια παραγωγή 1.200.000 kWh. Το στάδιο άνοιξε επίσημα στις 30 Ιουλίου 2005, αν και ο πρώτος αγώνας στο νέο στάδιο είχε ήδη διεξαχθεί στις 16 Ιουλίου 2005. Η Γιανγκ Μπόις έπαιξε εναντίον της Ολιμπίκ Μαρσέιγ και ηττήθηκε με 2–3, με 14.000 θεατές να παρακολουθούν τον αγώνα. Ο αγώνας θεωρήθηκε «δοκιμή υποδομής», γι' αυτό δεν κόπηκαν περισσότερα από 14.000 εισιτήρια.

Το στάδιο χρησιμοποιήθηκε από την ΦΚ Τουν για τρεις εντός έδρας αγώνες του ΟΥΕΦΑ Τσάμπιονς Λιγκ το 2005 και για έναν εντός έδρας αγώνα στον γύρο των 32 του Κυπέλλου ΟΥΕΦΑ 2005-2006.

Δεκαπέντε χρόνια μετά το άνοιγμα του νέου σταδίου το 2005 (τότε ονομαζόταν *Stade de Suisse*), μετονομάστηκε σε *Stadion Wankdorf* τον Ιούνιο του 2020, σε μια προσπάθεια να επιστρέψει στις ρίζες του σταδίου.

 Το Στάδιο Βάνκντορφ πριν από έναν αγώνα Τσάμπιονς Λιγκ (2021)

Ευρωπαϊκό Πρωτάθλημα 2008
-------------------------

Το στάδιο ήταν ένας από τους χώρους διεξαγωγής του Ευρωπαϊκού Πρωταθλήματος του 2008. Η Ολλανδία έπαιξε και τα τρία παιχνίδια της στη φάση ομίλων στο στάδιο κατά τη διάρκεια της διοργάνωσης:

| Ημερομηνία | Ώρα | Ομάδα #1 | Αποτέλεσμα | Ομάδα #2 | Γύρος | Θεατές |
| --- | --- | --- | --- | --- | --- | --- |
| 9 Ιουνίου 2008 | 20:45 |  **Ολλανδία** | 3–0 |  Ιταλία | 3ος Όμιλος | 30.777 |
| 13 Ιουνίου 2008 | 4–1 |  Γαλλία |
| 17 Ιουνίου 2008 | 2–0 |  Ρουμανία |

Παραπομπές
----------

1. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 13254. Ανακτήθηκε στις 31  Ιουλίου 2018.
2. ↑  Ανακτήθηκε στις 28  Ιουνίου 2019.
3. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 13254. Ανακτήθηκε στις 30  Ιουλίου 2018.
4. ↑  Stadion Wankdorf, bscyb.ch
5. 1 2  Bern hat wieder ein Wankdorfstadion, *bernerzeitung.ch*, 29 Ιουνίου 2020 (γερμανικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο Βάνκντορφ** |

* Στάδιο Βάνκντορφ, bscyb.ch (γερμανικά)
* Εκδηλώσεις, bscyb.ch (γερμανικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 156460841
* GND: 7544501-3
* BNF: cb16222899b (data)

 |

 |
Η **Ατιγιέ Μεχιστέ Καντινεφέντι** (Οθ. Τούρκικα:ميهيستي معام) (Τούρκικα: *Atiye Mehisti Kadinefendi*, 27 Ιανουαρίου 1896 - 1964) ήταν η τέταρτη σύζυγος του τελευταίου Χαλίφη του Ισλάμ Αμπντούλ Μετζίτ Β΄ και πρώην διαδόχου της Οθωμανικής Αυτοκρατορίας.

Βιογραφία
---------

Η Μεχιστέ Καντινεφέντι γεννήθηκε στις 27 Ιανουαρίου 1896 στο αρχοντικό Γιονγκαλίκ στο Ανταπαζαρί της Κωνσταντινούπολης, και ήταν κόρη του Χατζιμάφ Μπέη Ακάλσμπα και της συζύγου του Σαφιγιέ Χανίμ. Το πραγματικό της όνομα ήταν Ατιγιέ Ακάλσμπα. Είχε δυο αδελφούς, τον Καμίλ Μπέη και τον Φεβζί Μπέη, και τρεις αδελφές, την Ζαχιντέ Χανίμ, την Αϊσέ Μιχριντίλ Χανίμ και την Μιχριβεφά Χανίμ. Ήταν ψηλή, με ανοιχτά καστανά μαλλιά και μπλε μάτια.

Παντρεύτηκε τον Αμπντούλ Μετζίτ Β΄ στις 16 Απριλίου 1912 στο Παλάτι Μπαλαρμπασί. Στις 26 Ιανουαρίου 1914, γέννησε το μοναδικό της παιδί, μια κόρη, την Χατιτζέ Χαϊριγιέ Αϊσέ Ντουρουσεχβάρ Σουλτάν. Το 1924, έφυγε στην εξορία μαζί με τα άλλα μέλη της οικογένειας. Πρώτα πήγαν στην Ελβετία και στη συνέχεια στη Γαλλία, όπου εγκαταστάθηκαν στο Παρίσι. 

Κατά τη διάρκεια της εξορίας, η κόρη της, Ντουρουσεχβάρ παντρεύτηκε τον πρίγκιπα Αζάμ Τζαχ, τον μεγαλύτερο γιο του Οσμάν Αλί Χαν, Ασάφ Τζαχ Ζ΄ του Νίζαμ του Χαϊντεραμπάντ στη Νίκαια, στις 12 Νοεμβρίου 1931, και πήγε να ζήσει στη Βρετανική Ινδία. Μετά το θάνατο του Αμπντούλ Μετζίτ Β΄ το 1944, η Μεχιστέ εγκαταστάθηκε στο Μίντλσεξ του Λονδίνου. 

Η Μεχιστέ Καντινεφέντι πέθανε το 1964 από από το εγκεφαλικό επεισόδιο στο Μίντλσεξ σε ηλικία 67 ή 68 ετών. Είναι θαμμένη στο Κοιμητήριο Μπρούκγουντ του Λονδίνου. Μετά το θάνατο της Ντουρουσεχβάρ το 2006, θάφτηκε δίπλα της.

Παραπομπές
----------

1. ↑  Wendy M. K. Shaw (15 Μαρτίου 2011). *Ottoman Painting: Reflections of Western Art from the Ottoman Empire to the Turkish Republic*. I.B.Tauris. σελίδες 87. ISBN 978-1-848-85288-4.
2. ↑  Açba 2007, σελ. 214-15.
3. 1 2  Açba 2007, σελ. 214.
4. 1 2  Sakaoğlu 2007, σελ. 713.

Πηγές
-----

* Harun Açba (2007). *Kadın efendiler: 1839-1924*. Profil. ISBN 978-9-759-96109-1.
* Necdet Sakaoğlu (2007). *Bu Mülkün Kadın Sultanları*. Beyoğlu, İstanbul : Oğlak Yayıncılık ve Reklamcılık. ISBN 978-9-753-29299-3.



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mehisti Hanım  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Marvel 1943: Rise of Hydra*** είναι επερχόμενο βιντεοπαιχνίδι δράσης-περιπέτειας σε ανάπτυξη και κυκλοφορία από την Skydance New Media, βασισμένο στους χαρακτήρες Captain America και Black Panther από την Marvel Comics. Το παιχνίδι δημιουργεί μια πρωτότυπη ιστορία που διαφέρει από αυτήν των κόμικς, αν και εμπνέεται από την περιορισμένη σειρά κόμικς *Captain America/Black Panther: Flags of Our Fathers*. Το παιχνίδι τοποθετείται σε ένα Κατεκτημένο Παρίσι κατά την διάρκεια του Β΄ Παγκοσμίου Πολέμου και ακολουθεί τον Αμερικανό υπερ-στρατιώτη Στιβ Ρότζερς, ο οποίος αναγκάζεται να συνεργαστεί με τον βασιλιά της Γουακάντα, Αζούρι, για να σταματήσουν την άνοδο της οργάνωσης Υ.Δ.Ρ.Α..

Το παιχνίδι ανακοινώθηκε από τις Skydance και Marvel Games τον Οκτώβριο του 2021, ως το πρώτο έργο που θα παραγόταν από την πρώτη εταιρεία, μαζί με την ανάμειξη των Έιμι Χένιγκ και Τζούλιαν Μπικ ως παραγωγοί, και του σεναριογράφου τηλεόρασης και κόμικς Μαρκ Μπέρναρντιν ως ο σεναριογράφος του παιχνιδιού σε συνεργασία με την Χένιγκ. Το παιχνίδι αποκαλύφθηκε τον Μάρτιο του 2024, με την κυκλοφορία του πρώτου τρέιλερ.

Το *Marvel 1943: Rise of Hydra* είναι προγραμματισμένο να κυκλοφορήσει το 2025.

Παραπομπές
----------

1. ↑  Marzo 2024 10:25, di Alessandro Digioia Pubblicato: Lunedì 18 (18 Μαρτίου 2024). «Marvel 1943: Rise of Hydra sarebbe il titolo del nuovo gioco Tripla A con Captain America e Black Panther». *IGN Italia* (στα Ιταλικά). Ανακτήθηκε στις 23 Μαρτίου 2024.
2. ↑  «Marvel Games announces Marvel 1943: Rise of Hydra for 2025». *Nintendo Wire*. 20 Μαρτίου 2024. Ανακτήθηκε στις 23 Μαρτίου 2024.
3. ↑  Golden, Jonathan (12 Σεπτεμβρίου 2022). «Which Black Panther Is In Marvel's New WW2 Game». *ScreenRant* (στα Αγγλικά). Ανακτήθηκε στις 23 Μαρτίου 2024.
4. ↑  «Marvel 1943: Rise of Hydra Revealed With First Trailer». *Gaming* (στα Αγγλικά). Ανακτήθηκε στις 23 Μαρτίου 2024.

Εξωτερικοί σύνδεσμοι
--------------------

* Επίσημος ιστότοπος
| Φωνές της όπερας |
| --- |
|  |
| Υψίφωνος (♀) |
|  |
| Μεσόφωνος (♀) |
|  |
| Κοντράλτο (♀) - Κοντρα-τενόρος (♂) |
|  |
| Τενόρος (♂) |
|  |
| Βαρύτονος (♂) |
|  |
| Βαθύφωνος (♂) |
| π • σ • ε
 |

**Κοντράλτο** (contralto) ονομάζεται η ερμηνεύτρια του λυρικού θεάτρου, της οποίας η φωνή καλύπτει τις χαμηλότερες νότες. Στη σύγχρονη όπερα, η κοντράλτο είναι η βαθύτερη αποδεκτή γυναικεία φωνή.

Η κοντράλτο τραγουδίστρια ερμηνεύει υποστηρικτικούς ρόλους, αφού οι πρωταγωνιστικοί έχουν γραφτεί για υψιφώνους (σοπράνο) ή μεσοφώνους (μέτσο-σοπράνο). Συχνά μπορεί να της ανατεθεί και κάποιος ρόλος γραμμένος για μέτσο-σοπράνο, ιδίως όταν ο σκηνοθέτης θέλει να δώσει έναν πιο «θερμό» τόνο, ποτέ όμως πρωταγωνιστικός (με εξαίρεση μόνο μία όπερα, τη Σταχτοπούτα του Ροσσίνι). 

Γενικά, για τις κοντράλτο ισχύει το ευφυολόγημα που χρησιμοποιούν και για τις μεσοφώνους, ότι τους αναθέτουν συνέχεια ρόλους *witches, bitches, and britches*: μάγισσες (witches), πόρνες (bitches), ή ανδρικούς ρόλους (britches) όταν δεν υπάρχει διαθέσιμος κοντρα-τενόρος.
Η χώρα της Μογγολίας διαιρείται σε 21 επαρχίες (μογγολικά: аймаг‎‎, *αϊμάγκ*) και την πρωτεύουσα (нийслэл, νιισλέλ) Ουλάν Μπατόρ.

Οι δευτεροβάθμιες υποδιαιρέσεις εκτός της Ουλάν Μπατόρ ονομάζονται "σουμ" (сум). Το 2006, η Μογγολία είχε 331 σουμ. Τα σουμ υποδιαιρούνται περαιτέρω σε μπαγκ (баг). Ενώ τα σουμ έχουν πάντα ένα μόνιμο οικισμό ως διοικητικό κέντρο, πολλά μπαγκ δεν έχουν. 

Η Ουλάν Μπατόρ διαιρείται σε εννέα ντούουρεγκ (дүүрэг, συνήθως μεταφράζεται ως επαρχίες), τα οποία υποδιαιρούνται περαιτέρω σε χορόο (хороо, πιο συχνά μεταφράζεται ωςυποεπαρχία, μικροεπαρχία ή απλώς επαρχία).

Παραπομπές
----------

1. ↑  Στατιστική Επετηρίδα της Μογγολίας 2006, σ. 62, 63
2. ↑  Στατιστική Επετηρίδα της Μογγολίας 2006, σελ. 64

* Σύνταγμα της Μογγολίας, άρθρο 57
Χρόνος που χρειάζεται (και χρειάστηκε) κάθε φορά για την αύξηση του παγκόσμιου πληθυσμού κατά 1 δισ.
Ο όρος **πληθυσμός** σε μια δεδομένη γεωγραφική περιοχή, κατά γενική χρήση, εκφράζει το ποσοτικό άθροισμα των κατοίκων της που μπορεί να αναφέρεται στο πλασιο χωριού, πόλης χώρας, ηπείρου μέχρι και σε παγκόσμιο επίπεδο. Ειδικότερα στους τομείς της βιολογίας και της οικολογίας, ο όρος αφορά το άθροισμα των ατόμων ενός είδους (φυτού ή ζώου) που βρίσκονται σε ένα συγκεκριμένο βιότοπο ή την εξάπλωση ενός είδους σε μία συγκεκριμένη περιοχή. Στη δε γενετική αφορά το σύνολο των ατόμων που χρησιμοποιούνται για την αναπαραγωγή ενός είδους επίσης σε συγκεκριμένη περιοχή. Χρειάστηκαν να περάσουν 200.000 χρόνια για να φτάσουμε στο ένα δισεκατομμύριο κατοίκους, ενώ μόλις 200 χρόνια για να φτάσουμε τα επτά δισεκατομμύρια.

Πληθυσμός χωρών
---------------

*Δείτε επίσης: Κατάλογος χωρών ανά πληθυσμό*
Περίπου 4,5 δισεκατομμύρια ανθρώπων – από τον συνολικό πληθυσμό των 8 δισεκατομμυρίων – ζουν στην Ασία. Επιπλέον, οι πέντε από τις δέκα μεγαλύτερες σε πληθυσμό χώρες ανήκουν στην Ασία. Η ύπαρξη μεγάλων πληθυσμών δεν αποτελεί ωστόσο και δείκτη οικονομικής ανάπτυξης ή ευημερίας, αλλά υπερπληθυσμού.

|  |  |  |
| --- | --- | --- |
| **Θέση** | **Xώρα** | **Πληθυσμός** |
| — | **Γη** | **8.000.000.000**
 |
| 1 | Κίνα Κίνα  | 1.411.750.000 |
| 2 | Ινδία Ινδία  | 1.392.329.000 |
| 3 |  ΗΠΑ | 334.914.895 |
| 4 | Ινδονησία Ινδονησία  | 278.696.200 |
| 5 | Πακιστάν Πακιστάν  | 241.499.431 |
| 6 | Νιγηρία Νιγηρία  | 223.805.000 |
| 7 | Βραζιλία Βραζιλία  | 203.080.756 |
| 8 | Μπανγκλαντές Μπανγκλαντές  | 171.730.000 |
| 9 |  Ρωσία | 146.447.400 |
| 10 | Μεξικό Μεξικό  | 126.014.024 |

Δείτε επίσης
------------

* Πυκνότητα πληθυσμού
* Ανταλλαγή πληθυσμών

Παραπομπές
----------

1. ↑  Sommerfeld, Julia (4 Μαρτίου 2004). «World population hits 6 billion». *msnbc.com* (στα Αγγλικά). Ανακτήθηκε στις 29 Ιουλίου 2019.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πληθυσμός**  |

* Population Reference Bureau

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85104910
* GND: 4006287-9
* NDL: 00574780
* NKC: ph123621
* BNE: XX526190

 |

 |
Ο **Καρά Γιουλούκ Οσμάν Μπέι** (1350 - 1435) - υπήρξε αρχηγός της φυλής Ακ Κογιουνλού. Είναι το δεύτερο παιδί του Φαχραντίν Γκουτλού Μπέη. Μετά τον μεγαλύτερο αδερφό του Αχμάντ Μπέη, έγινε ηγεμόνας του Αγγκογιουνλού.  Ίδρυσε το πριγκιπάτο Ακ Κογιουνλού, το κέντρο του οποίου είναι το Ντιγιάρμπακιρ, και έκοψε χρήματα στο όνομά του.  Αν και η ακριβής ημερομηνία γέννησής του δεν είναι γνωστή, ορισμένες πηγές αναφέρουν ότι ήταν 80 ετών τη στιγμή του θανάτου του [1].  Δεδομένου αυτού, πιστεύεται ότι γεννήθηκε γύρω στο 1350. Θεωρείται ότι είναι ένα μπολ.

Ενώπιον της κυβέρνησης
----------------------

Το 1386 έχασε τη μάχη με τα αδέρφια του και πήγε στον θείο του Γκαζί Μπουρχανεντίν. Ωστόσο, προέκυψε ένα πρόβλημα μεταξύ τους και το 1398 ο Γκάζι σκότωσε τον Μπουρχανεντίν. Το 1400, ο στρατός του Αμίρ Τεϊμούρ συμμετείχε στην κατάληψη του Σίβας, του Αλμπιστάν και της Μαλάτια από τους Οθωμανούς.  Το 1402, ο Αμίρ Τεϊμούρ κατέστρεψε το αριστερό πλευρό του οθωμανικού στρατού σε έναν πόλεμο με τον στρατό του Γιλντιρίμ Βαγιαζίτ.  Το 1403 ο Ντιγιαρμπακίρ Μπέης διορίστηκε από τον Αμίρ Τεϊμούρ. Αν και πολέμησε με τον Μαύρο Τζόζεφ στη Μοσούλη το 1407, αργότερα έκανε ειρήνη.  Αν και κατέλαβε την Ούρφα το 1408, ο γιος του Ιμπραήμ Μπέης σκοτώθηκε σε αυτή τη μάχη [4]. Το 1409, ο Black Joseph ηττήθηκε κοντά στο Mardin. Το 1417, ηττήθηκε και πάλι από τον Gara Yusif του Garagoyunlu και έπρεπε να πληρώσει 1 εκατομμύριο ντιρχάμ, 100 άλογα και καμήλες.  Ωστόσο, ο Black Joseph ηττήθηκε ξανά στις 20 Σεπτεμβρίου 1418.  Το 1420, ο υποτελής των Γκαραγκιουνλού, Πιρ Ομάρ, κυβερνήτης του Ερζιντζάν, συνέλαβε τον Γιαγκούμπ μπέη, τον γιο του Οσμάν, και τον έστειλε στην Ταμπρίζ. Ο Σαχρούχ, που νίκησε τον Μαύρο Αλέξανδρο το 1421, έδωσε την επαρχία του Αζερμπαϊτζάν στον Αλή Μπέη, τον γιο του Οσμάν.  Το 1430, ο Οσμάν κατέλαβε τελικά το Μαρντίν. Το 1435, ο Κάρα Οσμάν και ο Σαχρούχ συνήψαν συμμαχία με τον Χαλιλουλάχ Α' ενάντια στους Γκαραγκιουνλού. Παγιδευμένος στο Ερζερούμ, ο Μαύρος Αλέξανδρος έπρεπε να πολεμήσει τους Οθωμανούς.  Ηττημένος σε αυτή τη μάχη, εκείνη την ημέρα πέθανε και ο Οσμάν.

Παραπομπές
----------

1. ↑  [2] Roemer, "Das turkmenische Intermezzo," p. 271, n. 26
2. ↑  [4] Ibn Tannverdi, An-Nujum-az Zahira, Cairo, 1942, C. VI, p. 184
Η **MarineTraffic** είναι μια εταιρία συλλογής δεδομένων θέσης πλοίων σε πραγματικό χρόνο και παροχής πληροφοριών σχετικά με τη ναυτιλία. Ένα μεγάλο μέρος των δεδομένων είναι διαθέσιμο από την πλατφόρμα www.marinetraffic.com, η οποία μετράει εκατομμύρια επισκέπτες.

Η έδρας της εταιρίας βρίσκεται στην Αθήνα.

Η αρχική ιδέα αναπτύχθηκε στο πλαίσιο μίας έρευνας στο Πανεπιστήμιο Αιγαίου το 2007.

Το 2023 η εταιρεία εξαγοράστηκε από την Kpler.

Παραπομπές
----------

1. 1 2 3  «Η Kpler εξαγόρασε το 100% της ελληνικής Marine Traffic». kathimerini. Ανακτήθηκε στις 24 Μαρτίου 2024.
2. ↑  «Μια ελληνικής προέλευσης παγκόσμια πλατφόρμα στην ακτοπλοΐα (video)». ertnews. Ανακτήθηκε στις 24 Μαρτίου 2024.
Χάρτης της αρχαίας Ρώμης, με τα Σέρβια Τείχη και τις πύλες τους. Ο Όππιος λόφος είναι απόληξη του Εσκουιλίνου, νότια του Βιμινάλιου.
Η **Πύλη των Δρυάδων**, λατιν.: Porta Querquetulana ή Querquetularia, ήταν μία πύλη στα Σέρβια Τείχη, που πήρε το όνομά της από το ιερό άλσος των *Δρυάδων νυμφών* (Querquetulanae) δίπλα και ακριβώς μέσα σε αυτό. Το άλσος φαίνεται να μην υπήρχε πια στα τέλη του 1ο αι. π.Χ.

Η θέση της Πύλης είναι προβληματική. Ο Λώρενς Ρίτσαρντσον την εντοπίζει στην άκρη της Περιοχής V Εσκουιλίνου, με τον Δρόμο Σκάουρι (Clivus Scauri) να περνά μέσα από αυτή. Ο Σ. Πλάτνερ τοποθετεί την πύλη και το άλσος επάνω ή κοντά στον Καίλιο λόφο, αλλά μεταξύ της Πόρτα Καπένα και της Πόρτα Καιλιμοντάνα. Ο *Καίλιος* λόφος υποτίθεται ότι ονομαζόταν *Κβερκβετουλάνους*, πριν κατοικηθεί από τον Καίλιο Βιβένα και ονομαστεί από αυτόν, και η θέση της πύλης επί του Καίλιου λόφου βασίζεται εν μέρει στο προηγούμενο όνομα.

Στις αρχές του 21ου αι. τα φωτογραμμετρικά δεδομένα και η τρισδιάστατη απεικόνιση έδειξαν ότι το άλσος των Δρυάδων μπορεί να είχε ενσωματωθεί στους Κήπους του Mαικήνα. Ένα νυμφαίο από την εποχή του Αδριανού θα είχε αντικαταστήσει την φυσική πηγή μέσα σε αυτό. Από αυτή την άποψη, το άλσος βρισκόταν στην Περιοχή ΙΙΙ, κατά μήκος της Βία Λαβικάνα. Είναι επίσης δυνατή μία τοποθεσία στον Εσκουιλίνο λόφο  Ο Πλίνιος ο Πρεσβύτερος τοποθετεί την Πόρτα Κβερβετουλάνα μεταξύ του Jupiter Fagutalis (Φαγκουτάλις είναι βόρειοδυτική απόληξη του Όπιου λόφου) και του Βιμινάλιου λόφου, απολήξεων του Eσκουιλίνου.

Βιβλιογραφικές αναφορές
-----------------------

1. ↑  Chrystina Häuber and Franz Xaver Schütz, "The Sanctuary *Isis et Serapis* in *Regio III* in Rome: Preliminary Reconstruction and Visualization of the Ancient Landscape Using 3/4D-GIS-Technology," *Bollettino di archeologia* online, vol. spec. D (2010), p. 85.
2. ↑  As implied by Varro, *De lingua latina* 5.49; Richardson, *A New Topographical Dictionary,* p. 233.
3. ↑  Richardson, *A New Topographical Dictionary*, pp. 25, 90, 332.
4. ↑  S. B. Platner, *A Topographical Dictionary of Ancient Rome* (London 1929), p. 413.
5. ↑  Palmer, *The Archaic Community of the Romans*, p. 119.
6. ↑  Häuber and Schütz, "The Sanctuary *Isis et Serapis*," p. 85.
7. ↑  Kim J. Hartswick, *The Gardens of Sallust: A Changing Landscape* (University of Texas Press, 2004), p. 14.
8. ↑  Pliny, *Natural History* 16.37; Palmer, *The Archaic Community of the Romans*, p. 119.
Συντεταγμένες: 10°57′37″S 19°18′56″E﻿ / ﻿10.96028°S 19.31556°E﻿ / -10.96028; 19.31556

Ο Κασάι με κόκκινο, παραπόταμος του Κονγκό
Ο **Κασάι** είναι ένας παραπόταμος του ποταμού Κονγκό, και βρίσκεται στην Κεντρική Αφρική. Ο ποταμός πηγάζει από την Ανγκόλα, στη συνέχεια αποτελεί το σύνορο μεταξύ της Ανγκόλας και της Λαϊκής Δημοκρατίας του Κονγκό και έπειτα εισέρχεται στη Λαϊκή Δημοκρατία του Κονγκό. Ο Κασάι ενώνεται με τον Κονγκό στο Κουαμούτ, βορειοανατολικά της Κινσάσας. Παραπόταμοι του Κασάι είναι τα ποτάμια Φιμί, Κουάνγκο και Σανκουρού. Η λεκάνη του Κασάι αποτελείται κυρίως από περιοχές με ισημερινές τροπικές δασικές εκτάσεις, οι οποίες παρέχουν γεωργική γη σε μια περιοχή που χαρακτηρίζεται από άγονες, αμμώδεις επιφάνειες. Είναι ένας παραπόταμος του ποταμού Κονγκό και διαμάντια βρίσκονται σε αυτό το ποτάμι.

Παραπομπές
----------

1. 1 2  Broadhead, Susan (1992). *Historical dictionary of Angola*. Metuchen, N.J: Scarecrow Press. σελ. 99. ISBN 0585070091.

Εξωτερικοί σύνδεσμοι
--------------------

* Πολυμέσα σχετικά με το θέμα  Kasai River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 234124116
* LCCN: sh85071692

 |

 |
Η **Σεμίραμις Παληού** γεννήθηκε το 1976-77, είναι κόρη του εφοπλιστή Συμεών Παληού, έχει μία αδερφή την Αλίκη, και είναι η τρέχουσα διευθύνων σύμβουλος της Diana Shipping Inc. από το 2021. Είναι επίσης πρόεδρος της Ελληνικής Ένωσης Προστασίας Θαλάσσιου Περιβάλλοντος, ή HELMEPA, από το 2020.

Επαγγελματική σταδιοδρομία
--------------------------

Έχει σπουδάσει μηχανολογία στο Ιμπίριαλ Κόλετζ του Λονδίνου και έχει κάνει μεταπτυχιακό πάνω στην ναυπηγία στο Πανεπιστημιακό Κολέγιο Λονδίνου. Η καριέρα της ξεκίνησε το 1996 στην Lloyd's Register of Shipping στην οποία εργαζόταν για 2 χρόνια ως ασκούμενη επιθεωρήτρια πλοίων. Μετά από αυτό δραστηριοποιήθηκε σε εταιρείες συμφερόντων της οικογένειάς της όπως η Alpha Sigma Shipping και η Diana Shipping Inc.. Από το 2007 έως και το 2010 ανέλαβε διευθύντρια και πρόεδρος στην Alpha Sigma Shipping. Από τον Φεβρουάριο του 2010 μέχρι και τον Νοέμβριο του 2015, ήταν επικεφαλής στα τμήματα Operations, Τεχνικό και Πληρωμάτων της Diana Shipping, ενώ από τον Νοέμβριο του ιδίου χρόνου μέχρι και τον Οκτώβριο του 2016 ανέλαβε και αντιπρόεδρος της ίδια εταιρείας. To Μάϊο του 2018 η γενική συνέλευση των μετόχων της Diana Shipping εξέλεξε την Σεμίραμις στο διοικητικό συμβούλιο. Από τον Αύγουστο το 2018 ήταν η γενική επιχειρησιακή διευθύντρια της εταιρείας (COO). Το 2021 ανήλθε σε CEO της Diana Shipping.

Στις 29 Ιουνίου του 2020 εκλέχθηκε 14η πρόεδρος της Ελληνικής Ένωσης Προστασίας Θαλάσσιου Περιβάλλοντος (HELMEPA). Είναι η πρώτη γυναίκα πρόεδρος στην ιστορία της HELMEPA. Εξελέγη για πρώτη φορά στο διοικητικό συμβούλιο της ένωσης το 2018 και ασχολούνταν από πάντα με τα ζητήματα προστασίας του θαλάσσιου περιβάλλοντος. Από τον Νοέμβριο του 2020 είναι και πλέον μέλος του διοικητικού συμβουλίου της United Kingdom Mutual Steam Ship Assurance Association μαζί με άλλες μεγάλες προσωπικότητες της ναυτιλίας όπως η Αγγελική Φράγκου.

Είναι μέλος του διοικητικού συμβουλίου της Ένωσης Ελλήνων Εφοπλιστών.

Παραπομπές
----------

1. 1 2  (10 Μαρτίου 2019) "Συμεών Παληός: Ο Χιώτης εφοπλιστής που έσωσε τις εταιρείες του κόντρα σε όλες τις προβλέψεις" economy365.gr
2. 1 2  Semiramis Paliou Market Screener.
3. 1 2  Σεμίραμις Παληού: Ποια είναι η πρώτη γυναίκα πρόεδρος στην ιστορία της Helmepa portraits.gr
4. ↑  Semiramis Paliou dianashippinginc.com
5. ↑  Our Board. ukpandi.com
6. ↑  «Διοικητικό Συμβούλιο». Ένωση Ελλήνων Εφοπλιστών. Ανακτήθηκε στις 6 Απριλίου 2023.
Η **Bibi-bo** είναι ελληνική κούκλα μόδας για κορίτσια που δημιουργήθηκε από την Εl Greco και κυκλοφόρησε για πρώτη φορά το Νοέμβριο του 1980. Οι ιδιοκτήτες της Εl Greco είχαν την ιδέα για μια κούκλα παρόμοια με εκείνες που έπαιζε η κόρη τους και έτσι χρησιμοποίησαν την Sindy (της εταιρείας Pedigree) ως πηγή έμπνευσης για τη δημιουργία της Bibi-bo.

Η Bibi-bo, που υπήρξε «αντίπαλος» της Barbie στην Ελλάδα, είχε ευρεία γκάμα μοντέλων και αξεσουάρ, που την κατέστησαν δημοφιλές παιχνίδι στην Ελλάδα την εποχή της δεκαετίας του 1980. Σύντροφός της ήταν ο John-John. Μετά την συγχώνευση της Εl Greco με την Hasbro to 1988 η κούκλα άλλαξε και έγινε μελαμψή. Αυτές ήταν οι λεγόμενες «κούκλες β’ περιόδου». Το 1991, όταν η Εl Greco είχε αγοραστεί εξολοκλήρου από την Hasbro, σταμάτησε η παραγωγή της Bibi-bo, αφού στα πρότυπα της εποχής υπήρχαν διεθνώς η κούκλα Sindy και η Barbie της Mattel. Ως αποτέλεσμα, η δημοτικότητα της κούκλας μειώθηκε και ξεχάστηκε με την πάροδο του χρόνου. Σήμερα η κούκλα είναι συλλεκτική.

Παραπομπές
----------

1. 1 2 3  «Συλλέκτης παιδικών αναμνήσεων - OUGH.gr». *OUGH.gr*. Αρχειοθετήθηκε από το πρωτότυπο στις 30 Αυγούστου 2017. Ανακτήθηκε στις 5 Οκτωβρίου 2017.

Εξωτερικοί σύνδεσμοι
--------------------

* «Bibi-bo Dolls», φωτογραφικό αρχείο, *El Greco and Lyra Toys.org*.
Ο **Μπάμπης (Χαράλαμπος) Ταουξής** (Πειραιάς 1930-2006) ήταν Έλληνας διεθνής ποδοσφαιριστής που αγωνιζόταν στη θέση του τερματοφύλακα. Αγωνίστηκε από τα μέσα της δεκαετίας του 1940 μέχρι τις αρχές της δεκαετίας του 1960. Διακρίθηκε κυρίως με τα χρώματα του Απόλλων Σμύρνης. Θεωρήθηκε από τους σπουδαιότερους τερματοφύλακες της εποχής και ήταν γνωστός με το προσωνύμιο «τσίτα».

Βιογραφία
---------

Μεγάλωσε στον Κορυδαλλό του Πειραιά. Ξεκίνησε το ποδόσφαιρο από ανεξάρτητα σωματεία της περιοχής και κατόπιν, γράφτηκε στην Προοδευτική και το 1945, στην ηλικία των 15 ετών εντάχθηκε στην πρώτη ομάδα της. Με τη φανέλα της Προοδευτικής αναδείχθηκε, αγωνιζόμενος στο πρωτάθλημα Πειραιά με επιτυχία και οι εξαιρετικές του εμφανίσεις εντυπωσίασαν. Το 1950 πήρε μεταγραφή στον Απόλλων Σμύρνης, με τη φανέλα του οποίου διακρίθηκε. Με την ομάδα του Απόλλων κατέκτησε το πρωτάθλημα Αθηνών 1957-58, για τέταρτη και τελευταία φορά στην ιστορία του συλλόγου. Τις τελευταίες εμφανίσεις στην καριέρα του, πραγματοποίησε την περίοδο 1959-60, στο πρώτο πρωτάθλημα της Α' Εθνικής κατηγορίας. Ως παίκτης του Απόλλωνα, υπήρξε 3 φορές διεθνής με την Εθνική Ελλάδας το διάστημα 1954-55. Επίσης, είχε 20 συμμετοχές με την Εθνική Ελλάδας ενόπλων.

Απεβίωσε το 2006 και η κηδεία του έγινε στο Νεκροταφείο του Σχιστού.

Παραπομπές
----------

1. ↑  ΓIA ΘYMHΣOY Οι ήρωες γκολκίπερ πρωταγωνιστές στο θεαματικό ποδόσφαιρο ('50 - '60), tanea.gr
2. ↑  flogasport.gr[*νεκρός σύνδεσμος*]
3. ↑  εφ. Αθλητική Ηχώ, 30/9/1950, σελ. 6
4. ↑  *"Ένας αιώνας κάτω από τα δοκάρια"*, εφ. SPORTIME, 20/1/2001, σελ. 23
5. ↑  εφ. Αθλητική Ηχώ, 5/1/1996, σελ. 9
6. ↑  εφ. Αθλητική Ηχώ, 22/8/2006, σελ. 16

Πηγές
-----

* "ΤΑ ΙΔΑΛΜΑΤΑ ΤΩΝ ΦΙΛΑΘΛΩΝ ΜΑΣ: ΜΠΑΜΠΗΣ ΤΑΟΥΞΗΣ, Ο κέρβερος του Απόλλωνος", εφ. Αθλητική Ηχώ, 18/1/1955, σελ. 1 και 3
**WBFS**, ή **Wii Backup File System**(Σύστημα Αντιγράφων Ασφαλείας, είναι ένα Σύστημα αρχείων κατασκευασμένο από τους προγραμματιστές Wii homebrew kwiirk και Waninkoko. Χρησιμοποιεί τα cIOS του Waninkoko και δουλεύει με τη δημιουργία μιας κατάτμησης σε μία SD κάρτα ή σε μνήμη USB. Μια εφαρμογή Wii homebrew μπορεί τότε να εκτελεστεί και να "εγκαταστήσει" παιχνίδια. Τα παιχνίδια μπορούν τότε να παιχτούν με μία εφαρμογή USB loader, που χρησιμοποιεί τα cIOS και μια θύρα USB 2.0 για να φορτώσει τα παιχνίδια.

Δεν υπάρχει τρόπος πρόσβασης σε μια κατάτμηση με Σύστημα αρχείων WBFS, υπάρχουν αρκετές εφαρμογές, όπως οι WBFS managers (Διαθέσιμοι σε MacOS, Linux και Windows), που επιτρέπουν τη μεταφορά αρχείων ISO σε μία μονάδα WBFS. Το πλεονέκτημα του WBFS είναι η μείωση του μεγέθους των παιχνιδιών.Οι δίσκοι έχουν άχρηστα αρχεία για να συμπληρώνεται το DVD τα οποία το WBFS μπορεί να αφαιρέσει.

Εξωτερικοί σύνδεσμοι
--------------------

* WBFS Managers @ WikiTemp – A list of current WBFS managers for Mac OS/Linux/windows
* WBFS Αρχειοθετήθηκε 2013-01-17 στο Wayback Machine. – The main development page for the WBFS file system
* Waninkoko's Blog – Blog of the creator of the USB loader and cIOS
* WBFS to ISO – A free WBFS tool to convert WBFS file to Wii game ISO file
Ο **Ιωάννης Α΄ της Ολλανδίας** (ολλανδικά: *Jan I van Holland*‎‎, 1284 - 10 Νοεμβρίου 1299) από τον Οίκο της Ολλανδίας ήταν κόμης της Ολλανδίας & Ζηλανδίας (1296-1299), ο τελευταίος άρρην του Οίκου του.

Βιογραφία
---------

Ήταν γιος του Φλόρις Ε΄ κόμη της Ολλανδίας και της Βεατρίκης των Νταμπιέρ, κόρης του Γκυ κόμη της Φλάνδρας.

Λίγο μετά τη γέννησή του ο πατέρας του, μετά από συμφωνία με τον Εδουάρδο Α΄ της Αγγλίας το 1285, τον μνήστευσε με την Ελισάβετ των Ανζού, κόρη του Εδουάρδου Α΄. Έτσι εστάλη στην Αυλή της Αγγλίας για να ανατραφεί εκεί. Το 1296 ο πατέρας του δολοφονήθηκε και ο 12ετής Ιωάννης Α΄ τον διαδέχθηκε. Ο Εδουάρδος Α΄ κάλεσε στην Αυλή του ευγενείς από την Ολλανδία, που διέκειντο ευνοϊκά προς την Αγγλία· μεταξύ αυτών τους Ιωάννη Γ΄ κύριο του Ρένεσσε και Βόλφερτ Α΄ φαν Μπόρσελεν.

Το 1297 ο Ιωάννης Α΄ νυμφεύτηκε την Ελισάβετ στο Ίπσουιτς και μετά του επετράπη να επιστρέψει στην Ολλανδία, με την υπόσχεση να έχει συμβούλους τους Ιωάννη Γ΄ και Βόλφερτ Α΄. Η σύζυγός του μετέβη το επόμενο έτος. Μετά τον Ιωάννη Γ΄, ως επίτροπος της αρχής ενεργούσε ο Βόλφερτ Α΄, που ακολούθησε πολιτική ουδετερότητας στην Φλάνδρα και στην Αγγλία. Όμως το 1299 ήλθε σε διένεξη με την πόλη του Ντόρντρεχτ και το πλήθος εκεί τον σκότωσε. Νέος επίτροπος ανέλαβε ο εξάδελφος τού Ιωάννη Α΄, ο Ιωάννης Β΄ των Αβέν κόμης του Αινώ. Το ίδιο έτος ο Ιωάννης Α΄ απεβίωσε στο Χάαρλεμ από δυσεντερία, αλλά υπήρχαν υποψίες ότι φονεύθηκε.

Ήταν 15 ετών και άτεκνος. Τον διαδέχθηκε ο Ιωάννης Β΄ και από εδώ και πέρα η Ολλανδία έμεινε ενωμένη με το Αινώ. Η χήρα του Ιωάννη Α΄, η Ελισάβετ έκανε δεύτερο γάμο με τον Χάμφρεϋ ντε Μπούεν (Bohun), κόμη του Χέρφορντ.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά) *Gemeinsame Normdatei*. 129804193. Ανακτήθηκε στις 14  Αυγούστου 2015.
2. 1 2  p10224.htm#i102233.
3. ↑  p10224.htm#i102233. Ανακτήθηκε στις 7  Αυγούστου 2020.
4. 1 2  Darryl Roger Lundy: (Αγγλικά) *The Peerage*.

Εξωτερικοί σύνδεσμοι
--------------------

* Jan I, graaf van Holland[*νεκρός σύνδεσμος*] (Dutch)
* Count Holland and Frisia, Chapter 2. COUNTS OF HOLLAND (900)-1299


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα John I, Count of Holland  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Κάτω Χώρες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 280927156
* ISNI: 0000 0003 8788 455X
* GND: 129804193
* BPN: 49754129

 |

 |
Ο **Χρήστος Τσουτσουβής** (1953-15 Μαΐου 1985) ήταν Έλληνας Αναρχικός. Αντιστασιακός κατά της Χούντας των συνταγματαρχών, την περίοδο της Μεταπολίτευσης αναδείχτηκε μέλος ένοπλων επαναστατικών οργανώσεων. Σκοτώθηκε το 1985 σε συμπλοκή με δυνάμεις της αστυνομίας.

Βιογραφία
---------

Γεννήθηκε το 1953 στον Άγιο Βασίλειο Κορινθίας. Κατά τη διάρκεια των σπουδών του στο Γκρατς της Αυστρίας έγινε μέλος του ΠΑΚ και εκπαιδεύτηκε στη χρήση όπλων. Επιστρέφοντας στην Ελλάδα ήταν εκλογικός αντιπρόσωπος του ΠΑΣΟΚ στις πρώτες μεταδικτατορικές εκλογές τον Νοέμβριο του 1974. Όμως τελικά εγκατέλειψε το ΠΑΣΟΚ και εντάχθηκε στον Επαναστατικό Λαϊκό Αγώνα (ΕΛΑ). Φέρεται να συμμετείχε στην ένοπλη συμπλοκή με αστυνομικούς στην οποία σκοτώθηκε ο Χρήστος Κασσίμης το 1977, και στη δολοφονία του βασανιστή της Χούντας, απότακτου αξιωματικού της Ασφάλειας Πέτρου Μπάμπαλη το 1979. Την ευθύνη για τη δολοφονία Μπάμπαλη αρχικά ανέλαβε η «Ομάδα Ιούνης '78», όμως αργότερα αποδείχτηκε ότι πίσω της κρυβόταν ο ΕΛΑ, κάτι που τελικά και ο ίδιος παραδέχθηκε.

Αποχωρώντας από τον ΕΛΑ το 1980, ίδρυσε την «Αντικρατική Πάλη», η οποία δολοφόνησε τον εισαγγελέα Θεοφανόπουλο, ενώ κατηγορήθηκε και για εμπρησμούς. Στις 15 Μαΐου 1985, ο Τσουτσουβής με έναν συνεργό του εντοπίστηκαν απο αστυνομικούς στην οδό Αμφικλείας στου Γκύζη, οι οποίοι παρακολουθούσαν την κλεμμένη τους μοτοσυκλέτα. Όταν οι αστυνομικοί είδαν τον Τσουτσουβή και τον συνεργό του να πλησιάζουν τη μοτοσυκλέτα, βγήκαν απο το όχημά τους για να τους ακινητοποιήσουν και ακολούθησε ένοπλη συμπλοκή. Ο Τσουτσουβής σκοτώθηκε κατα τη συμπλοκή με τους αστυνομικούς, κατά την οποία σκοτώθηκαν και οι τρεις αστυνομικοί (Γιώργος Δουγένης, Bασίλης Μπούρας, Γιώργος Γεωργίου), ενώ ο συνεργός του Τσουτσουβή είχε κατορθώσει να διαφύγει.

Παραπομπές
----------

1. ↑  Μιχάλης Ιγνατίου, ΤΟ ΕΘΝΟΣ, 2 Ιανουαρίου 2011
2. ↑  Ελευθεροτυπία, 25 Σεπτεμβρίου 1994
3. 1 2
4. ↑ . .
Η **Μυρτώ Αλικάκη** (Παρίσι, 14 Ιουνίου 1972) είναι Ελληνίδα ηθοποιός. Είναι κυρίως γνωστή για τον πρωταγωνιστικό της ρόλο στη σειρά Αναστασία.

Βιογραφία
---------

Είναι απόφοιτος της Γαλλικής Φιλολογίας του Αριστοτελείου Πανεπιστημίου Θεσσαλονίκης και της Ανωτέρας Δραματικής Σχολής του Καρόλου Κουν. Υπήρξε παντρεμένη με τον επίσης ηθοποιό Πέτρο Λαγούτη και έχουν αποκτήσει δύο γιούς: τον Δημήτρη που γεννήθηκε το 2002 και τον Γιώργη που γεννήθηκε το 2006. Στην ιδιωτική τηλεόραση έχει εμφανιστεί στις σειρές Έλα να παίξουμε, Ο πρίγκιπας Μιχάλης, Αναστασία, Ανατομία ενός εγκλήματος, Τμήμα Ηθών, Απών, Διπλή αλήθεια, Τα χαμένα γράμματα, Η αίθουσα του θρόνου, Η ζωή μας μια βόλτα, Singles, 10η εντολή, Αν μ' αγαπάς, Πάνω από το νόμο, Υπέροχα πλάσματα, O άγγελός μου ο διάβολός μου, Άγρια Παιδιά, Μαύρα Μεσάνυχτα, Κάρμα, Ο 3ος Νόμος, Βαλς με 12 Θεούς, Ταμάμ, Το Τατουάζ, Ου Φονεύσεις, Αστέρια στην Άμμο, Έτερος Εγώ: Κάθαρσις, Σιωπηλός Δρόμος, Καρτ Ποστάλ και Ήλιος, Μην αρχίζεις τη μουρμούρα, Μαύρο Ρόδο. Τα Νούμερα Ο Σκαραβαίος

Προσωπική ζωή
-------------

Από το 2002 μέχρι το 2010 υπήρξε παντρεμένη με τον ηθοποιό Πέτρο Λαγούτη και έχουν αποκτήσει δύο γιούς: τον Δημήτρη (γενν. 2002) και τον Γιώργη (γενν. 2006).

Εξωτερικοί σύνδεσμοι
--------------------

* Η Μυρτώ Αλικάκη στο cine.gr
* Η Μυρτώ Αλικάκη στην IMDb (Αγγλικά)
* Βιογραφικό Αρχειοθετήθηκε 2008-05-01 στο Wayback Machine. επίσημος ιστότοπος της ταινία "Οι Κλέφτες"
* Συνέντευξη στο περιοδικό ΣΙΝΕΜΑ, 31/1/2008
* Συνέντευξη στο cine.gr, 5/12/2007
* Η φιλία μάς κάνει... υπέροχα πλάσματα[*νεκρός σύνδεσμος*], TV Έθνος
* Μαύρο Γάλα, ΚΛΙΚ, 5/2000

Παραπομπές
----------

1. 1 2  www.lifo.gr/mag/features/1791. Ανακτήθηκε στις 8  Νοεμβρίου 2020.
2. ↑  Σεργκέι Μπριν, Λάρρυ Πέιτζ: (πολλαπλές γλώσσες) *Αναζήτηση Google*.
Συντεταγμένες: 36°21′34″N 43°09′10″E﻿ / ﻿36.35944°N 43.15278°E﻿ / 36.35944; 43.15278

Απλοποιημένο σχέδιο με την οχύρωση της πόλης.
Η **Νινευή** ή **Νινευί** (ακκαδικά: 𒌷𒉌𒉡𒀀 URUNI.NU.A Ninua‎‎, συριακά: ܢܝܼܢܘܹܐ‎‎) ήταν αρχαία πόλη, που έγινε πρωτεύουσα της Ασσυρίας επί βασιλείας του Σενναχειρείμ. Η θέση της προσδιορίζεται κοντά στη σημερινή Μοσούλη, στον Τίγρη ποταμό, στο σημερινό βόρειο Ιράκ. Η πόλη αυτή καταστράφηκε μετά την πτώση της στους Βαβυλωνίους. 

Τα ερείπια της Νινευής, όπου έγιναν ανασκαφές το 1845, μας απέδωσαν τα λείψανα πολλών κτιρίων και πολλών γλυπτών έργων. Η βιβλιοθήκη του τελευταίου βασιλιά των Ασσυρίων Σαρδανάπαλου (7ος αιώνας π.Χ.) βρέθηκε εκεί και στην πόλη βρήκαν πλούσια διακόσμηση από ανάγλυφα με σκηνές θρησκευτικές, κυνηγετικές και στρατιωτικές. Στα ελληνιστικά χρόνια ιδρύθηκε στην πόλη βιβλιοθήκη και οι Ασσύριοι μορφώθηκαν από το ελληνικό πνεύμα.

Στη Βίβλο
---------

Στις Εβραϊκές Γραφές γίνεται αναφορά στην πόλη της Νινευής, ήδη από το αρχαίο βιβλίο της *Γένεσης*, όπου αναφέρεται ότι ήταν μία από τις πόλεις που ίδρυσε ο Νεβρώδ. Αιώνες αργότερα, Ισραηλίτες προφήτες όπως ο Ιωνάς, ο Σοφονίας και ο Ναούμ εξήγγειλαν αγγέλματα κρίσης αλλά και σωτηρίας αναφορικά με την πρωτεύουσα της ασσυριακής αυτοκρατορίας Νινευής, καθώς περιγραφόταν ως η «πόλη της αιματοχυσίας». 

Στην Καινή Διαθήκη, ο Ιησούς Χριστός αναφέρεται στην αφήγηση του βιβλίου του *Ιωνά*, σύμφωνα με την οποία οι κάτοικοι της Νινευής διασώθηκαν, καθώς μετανόησαν για τα πονηρά τους έργα μετά από το κήρυγμα του προφήτη.

Παραπομπές
----------

1. ↑  «Γένεσις, Κεφ. Ι', 9-12». *Βικιθήκη*. Ανακτήθηκε στις 14 Αυγούστου 2023.
2. ↑  «Ιωνάς, κεφ. Α.2, κεφ. Γ». *Βικιθήκη*. Ανακτήθηκε στις 14 Αυγούστου 2023.
3. ↑  «Ναούμ, Κεφ. Α.1, Κεφ. Γ.1». *Βικιθήκη*. Ανακτήθηκε στις 14 Αυγούστου 2023.
4. ↑  «Σοφονίας, Κεφ. Β.13-15». *Βικιθήκη*. Ανακτήθηκε στις 14 Αυγούστου 2023.
5. ↑  «Κατά Ματθαίον, 12:41». *Βικιθήκη*. Ανακτήθηκε στις 14 Αυγούστου 2023.
6. ↑  «Κατά Λουκάν, 11:30-32». *Βικιθήκη*. Ανακτήθηκε στις 14 Αυγούστου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Nineveh στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316430194
* LCCN: n85079412
* GND: 4042360-8
* NKC: ge319695

 |

 |
Σύμφωνα με τον κατάλογο των βασιλιάδων των Σoυμερίων, ο **Γκιλγκαμές**, ή **Γιλγαμές**, ήταν ο πέμπτος βασιλιάς της πόλης Ουρούκ και η περίοδος βασιλείας του ήταν γύρω στο 2650 π.Χ.. Πατέρας του ήταν ο Λουγκαλμπάντα και μητέρα του, σύμφωνα με το μύθο, η θεά **Νινσούν**. Σύμφωνα με άλλες πηγές, ο Γκιλγκαμές κι έπειτα ο γιος του, Ουρλουγκάλ, αναστήλωσαν το ιερό της θεάς Νινλίλ στην πόλη της Τουμμάλ. 

Στη Μεσοποταμιακή μυθολογία, ο Γκιλγκαμές είναι ένας ημίθεος με υπερφυσικές δυνάμεις, αντίστοιχος του Ηρακλή της ελληνικής μυθολογίας, ο οποίος έχτισε μεγάλα τείχη στην πόλη του, στην περιοχή του σημερινού Ιράκ, για να προστατεύσει το λαό του από εξωτερικούς κινδύνους.

Παρά την έλλειψη καθαρών ενδείξεων, οι περισσότεροι μελετητές δεν αρνούνται την ιστορική ύπαρξη του Γκιλγκαμές, ιδιαίτερα μετά την ανακάλυψη επιγραφών που επιβεβαιώνουν την ιστορική ύπαρξη προσώπων που αναφέρονται στο Έπος του Γκιλγκαμές (ενός από το αρχαιότερα έπη στον κόσμο), όπως των βασιλέων Ενμπεμπαραγκέσι και Άγκα της πόλης Κις. 

Επίσης, συχνά επισημαίνονται οι ομοιότητες που υπάρχουν μεταξύ του Έπους του Γκιλγκαμές και του βιβλίου της Γενέσεως στη Παλαιά Διαθήκη, όσον αφορά στο μύθο του Κατακλυσμού. Κανείς βέβαια δεν μπορεί να επιβεβαιώσει αυτά τα στοιχεία ως αληθινά, ούτε καν ο ίδιος ο Γκιλγκαμές.

Παραπομπές
----------

1. 1 2  *Τσεχική Εθνική Βάση Δεδομένων Καθιερωμένων Όρων*. ola2002111049. Ανακτήθηκε στις 8  Ιουνίου 2022.

Δείτε επίσης
------------

* Ο αστεροειδής **1812 Γιλγαμές** (1812 Gilgamesh), που ανακαλύφθηκε το 1960, πήρε το όνομά του από τον ήρωα αυτό.

Εξωτερικοί σύνδεσμοι
--------------------

* Πολυμέσα σχετικά με το θέμα  Gilgamesh στο Wikimedia Commons

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σουμεριακή μυθολογία |
| --- |
|  |
| Σημαντικοί θεοί | 
* Άνου
* Κι
* Ενλίλ
* Ένκι
* Ερεσκιγκάλ
* Ινάννα
* Νάμου
* Νάννα
* Νινλίλ
* Νινούρτα
* Νινχουρσάγκ
* Ούτου
 |
|  |
| Ήρωες | 
* Γκιλγκαμές
* Ενκίντου
* Λουγκαλμπάντα
* Ουτναπιστίμ
 |
|  |
| Κείμενα | 
Έπος του Γκιλγκαμές |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 173308940
* LCCN: nb2014011789
* ISNI: 0000 0000 9453 5057
* GND: 118539302
* SUDOC: 027227596
* BNF: cb11931534d (data)
* ULAN: 500404152
* NKC: ola2002111049

 |

 |
Τo **Πρόβλημα Βοεικόν**, είναι μαθηματική άσκηση και για αιώνες άλυτο πρόβλημα που αποδίδεται στον Αρχιμήδη. Είναι εμπνευσμένο από την Οδύσσεια και αναφέρεται στην θανάτωση των βοών του Ηλίου από τους συντρόφους του Οδυσσέα.

Ιστορία
-------

Το χειρόγραφο σε ελληνική γλώσσα που φέρει τον κωδικό «Cod. Guelf. 77 Gud. Graec» ανακαλύφθηκε το έτος 1773 στη βιβλιοθήκη του Δούκα Αυγούστου στην Βολφενμπύτελ από τον Λέσσινγκ. Είναι γραμμένο σε 44 ελεγειακά δίστιχα και φέρεται να είναι απόσπασμα επιστολής του Αρχιμήδη προς τον άλλο μεγάλο επιστήμονα και σύγχρονό του, τον Ερατοσθένη που ήταν τότε διευθυντής της βιβλιοθήκης της Αλεξανδρείας. Ο Αρχιμήδης στο κείμενό του, παροτρύνει τους επιστήμονες της εποχής του, και ιδίως τον Ερατοσθένη να λύσει μια σπαζοκεφαλιά, δίνοντάς του με εξαίρετο ποιητικό τρόπο ένα γρίφο. Το κείμενο μετραφράστηκε στα λατινικά και μελετήθηκε από πολλούς επιστήμονες. Ο Λέσσινγκ κατόρθωσε να επιλύσει μόνο εν μέρει τη σπαζοκεφαλιά διότι δεν μπόρεσε να ικανοποιήσει όλες τις μαθηματικές ιδιότητες που όρισε ο Αρχιμήδης στο πρόβλημα αυτό. Ένας άλλος μαθηματικός, ο Άουγκουστ Άμτορ το 1880 βρήκε ένα τρόπο επίλυσης, αλλά το πρόβλημα αυτό καθεαυτό δεν μπόρεσε να το λύσει, διότι η λύση του ήταν ένας τεράστιος αριθμός με 206.545 ψηφία. Τελικά, το 1965, τρεις αμερικανοί επιστήμονες κατόπιν σχεδόν οκτάωρης λειτουργίας δυο ηλεκτρονικών υπολογιστών, του IBM 7040 και IBM 1620, κατόρθωσαν να λύσουν το πρόβλημα. Η λύση επαληθεύτηκε το 1981, όταν ένας υπερυπολογιστής Cray 1 χρειάστηκε μόλις 10 λεπτά για τον υπολογισμό.

Παραπομπές
----------

1. ↑  «Solution of the Cattle Problem of Archimedes». *Mathematics of Computation*. 1965. doi:10.2307/2003954. .
2. ↑  Nelson, Harry L. (1981). «A solution to Archimedes' cattle problem». *Journal of Recreational Mathematics* **13**: 162-176.

Πηγές
-----

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Πρόβλημα βοεικόν** |

* G. Nesselmann: *Die Algebra der Griechen*. Reimer, Berlin 1842. (Nachdruck: Minerva Verlag, Frankfurt am Main 1969, ISBN 3-86598-328-6)
* Μαυρίκιος Μπρίκας. "Το βοεικόν πρόβλημα του Αρχιμήδους". *Σπουδαί/Spoudai*, τόμος 26 (1976), σελίδες 919-949.
* Μιχ. Λάμπρου. "Το Βοεικό πρόβλημα του Αρχιμήδη". Στο Δ. Α. Αναπολιτάνος και Β. Καρασμάνης (επιμ.), *Αρχαία Ελληνικά Μαθηματικά: Κείμενα Ιστορίας και Φιλοσοφίας*, εκδόσεις Τροχαλία, 1993.
Συντεταγμένες: 40°38′28.511″N 22°54′42.098″E﻿ / ﻿40.64125306°N 22.91169389°E﻿ / 40.64125306; 22.91169389

Τα **Παλαιά Σφαγεία Θεσσαλονίκης**, επίσης γνωστά ως **Labattoir Θεσσαλονίκης**, είναι πολυχώρος πολιτισμού του Δήμου Θεσσαλονίκης που αποτελούσε τα Παλαιά Σφαγεία Θεσσαλονίκης.

Το κτήριο κατασκευάστηκε τη διετία 1896-97 και στέγασε τα δημοτικά σφαγεία μέχρι το 1988, με μία παύση τη διετία 1978-1980, προκειμένου να αποκατασταθούν οι ζημιές από τον σεισμό του 1978 που έπληξε την πόλη.

Από το 1990 λειτούργησαν, μαζί με το νεότερο κτήριο που υπάρχει στον περιβάλλοντα χώρο, ως δημοτικό αθλητικό κέντρο. Το 1994 χαρακτηρίστηκε διατηρητέο κτήριο από το Υπουργείο Πολιτισμού, διότι αποτελεί δείγμα βιομηχανικής αρχιτεκτονικής των αρχών του 20ού αιώνα.

Το Labattoir ανήκει στον Δήμο Θεσσαλονίκης και αποτελεί χώρο για δημιουργικά εργαστήρια, θεατρικές και χορευτικές παραστάσεις και άλλες δράσεις πολιτισμού όπως εκδηλώσεις των Δημητρίων ενώ στις εγκαταστάσεις του στεγάζεται από το 2020 το *Διεθνές Κέντρο Ψηφιακού Μετασχηματισμού*.

Παραπομπές
----------

1. ↑  Labattoir Θεσσαλονίκης - επίσημη ιστοσελίδα
2. ↑  Δήμο Θεσσαλονίκης: Υπογράφηκε το Μνημόνιο συνεργασίας για το Διεθνές Κέντρο Επιτάχυνσης Ψηφιακού Μετασχηματισμού στη Θεσσαλονίκη. Κ. Ζέρβας: Η Θεσσαλονίκη εντάσσεται στον παγκόσμιο χάρτη των έξυπνων πόλεων, 25/6/2020
Οι **Λευκορωσικοί Σιδηρόδρομοι** (λευκορωσικά: Беларуская чыгунка‎‎ - БЧ *Μπιελαρούσκαγια τσιχούνκα*, ρωσικά: Белорусская железная дорога‎‎
) είναι η εθνική κρατική σιδηροδρομική εταιρεία της Λευκορωσίας. Οι Λευκορωσικοί Σιδηροδρόμοι είναι ο διαχειριστής του σιδηροδρομικού δικτύου της Λευκορωσίας. Το 2005, η επιχείρηση απασχολούσε 112.173 άτομα.

Επισκόπηση
----------

Η εταιρεία ιδρύθηκε το 1992 μετά τη διάλυση της Σοβιετικής Ένωσης. Η εταιρεία είναι ένας από τους κληρονόμους των Σοβιετικών Σιδηροδρόμων και ανέλαβε τη διαχείριση του σιδηροδρομικού δικτύου της Λευκορωσικής ΣΣΔ. Η εταιρεία διαχειρίζεται 5.512 χιλιόμετρα σιδηροδρομικών γραμμών, ενώ το εύρος των γραμμών είναι τα 1.520 χιλιοστόμετρα (όπως και σε όλη την πρώην Σοβιετική Ένωση αλλά και στη Φινλανδία, καθώς αυτό το εύρος χρησιμοποιείται από τσαρικής εποχής). Ο πιο σημαντικός σιδηροδρομικός σταθμός στη Λευκορωσία είναι ο σιδηροδρομικός σταθμός του Μινσκ, ο κεντρικός σταθμός της πρωτεύουσας και ένας από τους πιο σύγχρονους στην πρώην Σοβιετική Ένωση.

Η εταιρεία αναφέρεται στο Υπουργείο Μεταφορών της Λευκορωσίας και για το 2010 απαρτιζόταν από 84 οργανισμούς, 46 επιχειρήσεις, 38 ιδρύματα και 7 εργοστάσια. Το σιδηροδρομικό δίκτυο της Λευκορωσίας απαρτίζεται από 6 τμήματα. Αυτά έχουν πάρει το όνομα του Μινσκ, του Μπαρανοβίτσι, του Μπρεστ, του Γόμελ, του Μογκιλιόφ και του Βίτσεμπσκ, διότι διασχίζουν τις περιοχές γύρω από τα παραπάνω αστικά κέντρα.

Λόγω της ανανέωσης του εκρωσισμού στη χώρα κατά τη θητεία του Αλεξάντερ Λουκασένκο, μέχρι πρόσφατα τα έντυπα των Λευκορισικών Σιδηροδρόμων εκδίδονταν μόνο στα ρωσικά. Από τη δεκαετία του 2010 και έπειτα εκδίδονται δίγλωσσα στα λευκορωσικά και τα ρωσικά.

Σιδηροδρομικά βαγόνια
---------------------

### Ηλεκτρικές ατμομηχανές

* ChS4t - Ηλεκτρική ατμομηχανή τύπου Co'Co '
* VL80, BCG-1 - μηχανές δύο μονάδων (Bo'Bo ') - (Bo'Bo')

### Ατμομηχανές ντίζελ

* M62, TE10, TE116, TEP60, TEP70, ChME3 - Ηλεκτρικές ατμομηχανές ντίζελ τύπου Co'Co '
* TGK2 - ατμομηχανή ντίζελ δύο αξόνων

### Πολλαπλές επιβατικές μονάδες

* DR1 - πολλαπλή μονάδα ντίζελ
* ER9, Stadler FLIRT (EP g, EP r, EP m ) - ηλεκτρικές πολλαπλές μονάδες
* DP1, DP3, DP6 Pesa - πολλαπλή μονάδα ντίζελ για το δρομολόγιο Μινσκ-Βίλνιους

Παραπομπές
----------

1. ↑  *www.rw.by* (Belarusian Railway),
2. ↑  *www.rw.by* (Belarusian Railway),
3. ↑  Яўген ВАЛОШЫН (29 January 2011), *Як папулярызуюць родную мову на Беларускай чыгунцы?*, ανακτήθηκε στις 2021-03-23
4. ↑   *Αρχειοθετημένο αντίγραφο*, ανακτήθηκε στις 2021-03-23